Data was extracted from:https://www.infomed.co.il/diseases/allergy-in-animals/

המומחים של
Info
med
מסבירים:
מחלה בה מערכת החיסון של בעל החיים מגיבה בצורה לא תקינה לחומרים אשר לרוב אינה אמורה להגיב אליהם, או להגיב בצורה קלה.
במצב של אלרגיה, נוגדנים מסוג IGE מגיבים לחומרים שונים ומפעילים תאים במערכת החיסון הגורמים לתופעות האלרגיות השונות.
סימפטומים
סימני האלרגיה יכולים להיות עוריים, כגון נפיחויות בפנים או על-פני העור, דלקות עור או דלקות אוזניים, סימני מערכת עיכול במצבים של אלרגיה למזון (כגון שלשולים) או גירודים וקשקשת, בייחוד באזורים ספציפיים, באם מדובר באלרגיה לפרעושים (לדוגמא, בשורש הזנב בכלבים).
סיבות וגורמי סיכון
בבעלי חיים, קיימים שלושה סוגי אלרגיות עיקריים: אלרגיה לחומרים נשאפים (אטופי), אלרגיה לפרעושים ואלרגיה למזון. בנוסף, עלולות להתפתח תגובות אלרגיות גם במגע עם חומרים שונים או לעקיצות כגון עקיצות דבורה או אפילו לעקיצות יתושים.
טיפולים ותרופות
הטיפול באלרגיה כולל הימנעות מהגורם (כגון טיפול בפרעושים, במקרה של אלרגיה אליהם) או דה-סנסיטיזציה, היא הזרקת האלרגן בכמויות קטנות ובמינונים עולים כדי להרגיל את הגוף אליו ולמנוע את תופעת האלרגיה. טיפול בסימנים יכול לכלול שימוש באנטי-היסטמינים או סטרואידים.